OpenLLM-France/wikimedia huggingface dataset:
# Azuqueca de Henares

Azuqueca de Henares és un municipi de la província de Guadalajara, a la comunitat autònoma de Castella la Manxa, situat al corredor industrial del riu Henares.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Florentino García Bonilla | PCE | 19/04/1979 |
| 1983 - 1987 | Florentino García Bonilla | PCE | 28/05/1983 |
| 1987 - 1991 | Florentino García Bonilla | IU | 30/06/1987 |
| 1991 - 1995 | Florentino García Bonilla | IU | 15/06/1991 |
| 1995 - 1999 | Florentino García Bonilla | IU | 17/06/1995 |
| 1999 - 2003 | Florentino García Bonilla | PSOE | 03/07/1999 |
| 2003 - 2007 | Florentino García Bonilla | PSOE | 14/06/2003 |
| 2007 - 2011 | José Luis Moraga (2007), Pablo Bellido Acevedo (2007-2011) | PP, PSOE | 16/06/2007 |
| 2011 - 2015 | Pablo Bellido Acevedo | PSOE | 11/06/2011 |
| 2015 - 2019 | José Luis Blanco Moreno | PSOE | 13/06/2015 |
| 2019 - 2023 | José Luis Blanco Moreno | PSOE | 15/06/2019 |
| Des del 2023 | n/d | n/d | 17/06/2023 |

## Demografia

Evolució demogràfica :
| 1575 | 1628 | 1751 | 1846 | 1900 | 1910 | 1930 | 1937 | 1960 | 1967 | 1975 | 1981 | 1992 | 1996 | 2000 | 2003 | 2007 |
| 250 | 215 | 300 | 292 | 476 | 499 | 740 | 588 | 1.613 | 4.566 | 7.617 | 9.727 | 12.900 | 16.500 | 19.491 | 22.252 | 29.540 |

## Enllaços externs

* Azuqueca de Henares - Lloc web oficial
# Ahimsa, contra la guerra

Ahimsa, contra la guerra és una pel·lícula documental de l'any 2009 que analitza les causes de la guerra per posar en evidència els actors involucrats i remarcar el paper que hi juga la ciutadania. El títol del documental, ahiṁsā, està dedicat a Mohandas Gandhi, una de les fonts d'inspiració més importants entre els qui opten pel pacifisme i la noviolència.

## Argument

Ahimsa, contra la guerra té l'objectiu de contribuir a la construcció d'una cultura de pau, en contraposició a la cultura de guerra, de violència i de militarització present en la nostra societat. Es tracta d'un material educatiu i divulgatiu estructurat al voltant de blocs temàtics on s'insereixen les declaracions de destacats especialistes de cultura de pau a l'Estat espanyol.
El documental alerta de les conductes diàries que permeten sostenir societats basades en una cultura de guerra, i ofereix indicacions del que podem fer per canviar aquesta situació o, si més no, no col·laborar en la seva continuïtat.

## Referències

* ↑ «Ahimsa, contra la guerra». Catalan Films. [Consulta: 8 novembre 2021].
* ↑ «Estrena del documental: "Ahimsa, contra la guerra"». Xarxanet, 19-11-2009. [Consulta: 8 novembre 2021].

## Enllaços externs

* Ahimsa, contra la guerra a YouTube
# Josep Rabory

Josep Rabory (Barcelona, 1843 — Saragossa, 1916) fou un religiós franco-català.

## Biografia

Fills de pares francesos, passà els primers tres anys de la seva infantesa a la seva terra, passant després a França, on en el col·legi "Château-Goutier" i més tard al Seminari de Laval, en el qual el primer bisbe, Wicart, l'ordenà sacerdot el 26 de maig de 1866. Després de diversos anys de ministeri rebé la cogulla monàstica de mans de Prosper Guéranger a Solesmes; fill d'obediència, passà algun temps després a Santa Maria Magdalena de Marsella (avui Catedral de Marsella), fundada en aquells anys, i d'on tornà de bell nou a Solesmes, i més tard fou destinat a Sant Martí de Ligugé.
Al poc temps es va veure en la precisió d'abandonar el claustre i els seus treballs literaris per haver de socórrer els seus pares els quals es trobaven en una difícil situació, i sol·licitant l'oportuna dispensa tornà al ministeri parroquial en la diòcesi de Tours, sent capellà de Chisseaux, i capellà del Sagrat Cor de Marmoutier i quan aquestes religioses en sortiren, o fou de les agustines de Sant Luaus i, per acabar, prevere de Veigué. Una volta moriren els seus pares, de nou es refugià en el claustre, trobant asil al monestir de Nostra Senyora de Cogullada, a quatre km. de Saragossa, on el sorprengué la mort.

## Publicacions

És autor de:
* Ste. Françoise Romaine;
* La Princesse Louise de Bourbo- Condé;
* Le livre de la Lonange divine;
* Le Psamtier de la 1ª Communion;
* Vie de St. Martín;
* Histoire de Marmoutier (1910);
* Les espagnols d'autres fois (París, 1905);
* Cérémonial et Rituel des petites églises et oratoires (Tours, 1907);
* La confesión et communion des enfants (Tours, 1910), etc.
El 1892 a Ligugé contribuí a la fundació de l'Association i del Bulletin de St. Martín. Fou col·laborador molts anys de la Revue du Monde Catholique i de la Revue Catholique et Royaliste. Fins al de la primera guerra mundial fou corresponsal a Espanya del Univers i del Soleil. En el moment de la seva mort tenia en premsa una altra obra, Le livre de la Souf-France (París, 1917).

## Bibliografia

* Enciclopèdia Espasa, vol. 49, pàg. 71. (ISBN-84-239-4549-9)
# Volant junts

Volant junts (originalment en francès, Donne-moi des ailes) és una pel·lícula d'aventures francesa del 2019 dirigida per Nicolas Vanier. La pel·lícula està inspirada en la història de Christian Moullec, pilot d'ultralleugers i conservacionista francès. Es va estrenar al Festival de Cinema Francòfon d'Angulema el 2019. El 2020 es va estrenar el doblatge en català als cinemes. L'aventurer i escriptor Nicolas Vanier va escriure un llibre i un còmic adaptat de la pel·lícula.

## Sinopsi

En Christian és un científic visionari, especialista en oques salvatges. En Thomas, el seu fill, es veu obligat a passar unes vacances amb el seu pare perquè la seva mare no el pot mantenir. Per a aquest adolescent obsessionat pels videojocs, aquesta estada en plena natura promet ser un autèntic malson. Tanmateix, s'acostarà al seu pare i s'adherirà al seu boig projecte: salvar les oques rialleres petites, una espècie d'oques en perill d'extinció, guiant-les des del seu ultralleuger per ensenyar-los una nova ruta migratòria menys perillosa que la que adopten normalment. Aquest és l'inici d'un viatge perillós a Noruega.

## Repartiment

* Jean-Paul Rouve: Christian
* Louis Vazquez: Thomas
* Mélanie Doutey: Paola
* Lilou Fogli: Diane
* Frédéric Saurel: Bjorn
* Grégori Baquet: Julien
* Dominique Pinon: Pichon
* Philippe Magnan: Ménard
* Jean-Pierre Pernaut: ell mateix
* Laurent Delahousse: ell mateix

## Producció

El rodatge va tenir lloc a la Camarga, sobretot a Lo Grau dau Rèi, al començament de juny de 2018. Arran d'una polèmica per la pèrdua de cinc-cents ous de flamenc rosat, provocada per diversos vols a baixa alçada d'un avió ultralleuger per sobre de les salines d'Aigüesmortes, i per la qual van rebre una denúncia, es va reprendre la gravació a la badia del Somme, als aiguamolls de la riba de l'Oise, a Noruega a l'estiu i a la Picardia durant l'hivern següent.

## Taquilla

Amb 1.436.402 espectadors, va ser la 35a pel·lícula francesa del 2019 més vista als cinemes.

## Referències

* ↑ «L’interview de l’auteur». XO éditions. [Consulta: 12 juliol 2019].
* ↑ «Volant junts». ésAdir. [Consulta: 3 abril 2022].
* ↑ Odile Morain. «Tournage : Nicolas Vanier embarque Mélanie Doutey et Jean-Paul Rouve au pays des oies sauvages». France Télévisions, 23-06-2018. [Consulta: 12 juliol 2019].
* ↑ «500 oeufs de flamants roses perdus lors du tournage de "Donne-moi des ailes" de Nicolas Vanier». France Télévisions, 03-07-2018. [Consulta: 12 juliol 2019].
* ↑ «Après la polémique, le tournage du dernier film de Nicolas Vanier se poursuit dans l’Oise». France Télévisions, 23-10-2018. [Consulta: 12 juliol 2019].
* ↑ «Donne-moi des ailes (Spread Your Wings) (2019) - JPBox-Office». jpbox-office.com. [Consulta: 19 gener 2020].
# DT de la Verge

DT de la Verge (DT Virginis), també conegut com a Ross 458 AB, és una estrella binària de la constel·lació de la Verge. Les dues estrelles són nanes vermelles de baixa massa, almenys una d'elles és una Estrella fulgurant. Aquest sistema binari té un planeta circumbinari detectat per imatges directes, actualment l'objecte de massa planetària amb l'òrbita més coneguda al voltant d'una estrella binària.

## Sistema planetari

Sistema DT de la Verge :
| Companya (per ordre des de l'estrella) | Massa | Semieix major (ua) | Període orbital (year) | Excentricitat | Inclinació | Radi |
| b | 8.5 ± 2.5 M$_J$ | 1168 | 33081 | — | — | — |

## Referències

* ↑ Jesus Maldonado «HADES RV programme with HARPS-N at TNG. XII. The abundance signature of M dwarf stars with planets» (en anglès). Astronomy and Astrophysics, 01-12-2020, pàg. 23. DOI: 10.1051/0004-6361/202039478.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 «Observation and modelling of main-sequence star chromospheres - XIV. Rotation of dM1 stars★» (en anglès). Monthly Notices of the Royal Astronomical Society, 3, 25-08-2010, pàg. 1657–1673. DOI: 10.1111/J.1365-2966.2010.16827.X.
* ↑ «ASAS photometry of ROSAT sources. I. Periodic variable stars coincident with bright sources from the ROSAT All Sky Survey» (en anglès). Acta Astronomica, 1, 01-03-2012, pàg. 67-95.
* 1 2 «The ultra cool brown dwarf companion of WD 0806-661B: age, mass, and formation mechanism» (en anglès). Letters of the Astrophysical Journal, 2, 19-04-2011, pàg. 29. DOI: 10.1088/2041-8205/732/2/L29.
* 1 2 3 Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 01-07-2021, pàg. 8. DOI: 10.3847/1538-4365/ABE23C.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Schneider, J. «Notes for Ross 458(AB)». The Extrasolar Planets Encyclopaedia. Arxivat de l'original el 2011-10-06.

## Vegeu també

* Llista d'estrelles de la Verge
* Llista de planetes extrasolars
* CM Draconis
* GU Psc b
* HD 106906 b
* Kepler-16
* NN Serpentis
* QS Virginis
* WD 0806-661

## Enllaços externs

* Simbad
# Mare de Déu del Roser de Gisclareny

Mare de Déu del Roser de Gisclareny o de Santa Maria és una obra del municipi de Gisclareny (Berguedà) inclosa en l'Inventari del Patrimoni Arquitectònic de Catalunya.

## Descripció

Església de tres naus separades per pilars de secció quadrada i coberta amb volta de creueria, la central i les laterals, de canó. L'interior conserva part de la decoració neoclàssica (enguixats, capitells policromats, cornisses, etc.). A llevant hi ha una petita sagristia flanquejada per dues capelles laterals i el campanar de secció quadrada s'alça a ponent, prop de la porta. La coberta exterior és a dues aigües amb teula àrab. El parament és de pedra irregular unida amb morter.

## Història

Situada dalt d'un petit turó que domina la vall del riu Saldes i tot el poble disseminat de Gisclareny, és documentada des del s. XIV com a església del castell de Gisclareny, car la parròquia era la veïna església de Sant Miquel de Turbians. La construcció medieval fou substituïda a finals del s. XVII o principis del XVIII per l'actual edifici barroc.

## Referències

* 1 2 «Mare de Déu del Roser de Gisclareny». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2015].
# Negocis de família

Negocis de família fou una telenovel·la valenciana emesa en Canal 9 entre 2005 i 2007. Fou co-produïda per Estudios Valencia Televisión (EVT) i Zebra Producciones.

## Sinopsi

Negocis de família tracta d'una història d'embolics familiars desencadenats arran de la desaparició d'un personatge que deixa una herència important: un hotel rural situat en una extensa finca de Dénia.
Hèctor Noguera rep la notícia que son tio Lluís ha desaparegut en un accident d'avió a Colòmbia i que li correspon a ell heretar, quan el declaren legalment mort, totes les seues propietats. A ell... i a la seua ex-dona Maria Josep, ja que els dos són, alhora, cosins, i tenen el mateix dret. Entre estes propietats hi ha moltes terres a Dénia, amb grans possibilitats de desenvolupament urbanístic, i un xicotet hotel rural.
En les últimes voluntats escrites a mà i dipositades davant un notari, Lluís imposa a la parella l'obligació de mantindre obert, i en funcionament, l'hotel com a mínim un any. Quan passe este temps, podran vendre'l si volen, juntament amb les terres.
Però fins que arribe eixe moment, els dos hauran de viure a l'hotel i encarregar-se conjuntament de la direcció. Si no es complira la condició imposada en el testament, els béns passarien a altres mans.

## Personatges i actors

* Hèctor Noguera (Oriol Tarrasón)
* Maria Josep Millet (Sílvia Rico)
* Jordi Olivares (Pep Sellés)
* Carlota (Alícia Ramírez)
* Clara (Gretel Stuyck)
* Honorat Rius (Berna Llobell)
* Marcela (Remedios Cervantes)
* Esther Noguera (Olga Alamán)
* Miquel (Nelo Gómez)
* Aurora (Carmen Benlloch)
* Laura (María Almudéver)
* Isabel (Mireia Pérez)
* Elena (Iolanda Muñoz)
* Fabián (Luis Gustavo Móttola)

## Enllaços externs

* Web de RTVV
# Azurara (Vila do Conde)

Azurara és una freguesia portuguesa del municipi de Vila do Conde, amb 2,16 km² d'àrea (2013), 2.305 habitants (2011) i una densitat de població de 1.067,1 hab/km².
Fou vila i seu del municipi fins a la primeria del segle xix. Només incloïa la freguesia de la seu i tenia, al 1801, 619 habitants. Azurara rebé fur del comte D. Henrique (confirmat per D. Afonso) al 1102. Era un important port marítim i la producció de vaixells a les drassanes contribuí als descobriments portuguesos. Malgrat ser un lloc estratègic no va tenir fur manuelí. Però el pas de D. Manuel per aquestes terres, camí de Santiago de Compostel·la, donà impuls a la construcció de l'església de Santa Maria d'Azurara; a l'atri n'és la creu de terme d'Azurara.

## Població

Població de la freguesia d'Azurara :
| 1864 | 1878 | 1890 | 1900 | 1911 | 1920 | 1930 | 1940 | 1950 | 1960 | 1970 | 1981 | 1991 | 2001 | 2011 |
| 992 | 1 093 | 1 035 | 947 | 999 | 1 002 | 1 012 | 1 182 | 1 261 | 1 326 | 1 309 | 1 536 | 1 794 | 2 102 | 2 305 |
Mitjana del país al cens del 2001: 0/14 anys-el 16,0%; 15/24 anys-el 14,3%; 25/64 anys-el 53,4%; 65 i més anys-el 16,4%
Mitjana del país al cens del 2011: 0/14 anys-el 14,9%; 15/24 anys-el 10,9%; 25/64 anys-el 55,2%; 65 i més anys-el 19,0%

## Patrimoni

* Església de Santa Maria d'Azurara
* Església de la Misericòrdia d'Azurara
* Església de Sâo Francisco de Azurara o Convent de Nossa Senhora dos Anjos
* Creu de terme d'Azurara
* Molí d'aigua del s. XVI al riu Ave
* Casa de la Plaça
* Drassanes
* Part antiga de Vila do Conde i Azurara o nucli urbà de la ciutat de Vila do Conde

### Uns altres

Segons el SIPA –Sistema d'Informació del Patrimoni Arquitectònic, formen part del patrimoni d'aquesta freguesia també:
* Antic Hospital Sâo João Evangelista / Edifici MADI
* Creu de terme de l'ermita de Santa Ana
* Ermita de Santa Ana
* Ermita de Sâo Sebastião / Capella de Sâo Sebastião
* Far d'Azurara
* Farolet d'Azurara

## Referències

* ↑ «Lei n.º 11-A/2013 de 28 de janeiro (Reorganização administrativa do território das freguesias)» (pdf) (en português). Diário da República eletrónico. Arxivat de l'original el 2014-01-06. [Consulta: l'1 abril 2014].
* ↑ «Áreas das freguesias, municípios e distritos da CAOP2013» (en português). Direcção-Geral do Território, 2013. Arxivat de l'original el 2013-12-09. [Consulta: 1r abril 2014].
* ↑ «População residente, segundo a dimensão dos lugares, população isolada, embarcada, corpo diplomático e sexo, por idade (ano a ano)» (en português). Instituto Nacional de Estatística. Arxivat de l'original el 2013-12-04. [Consulta: 1r abril 2014].
* ↑ Instituto Nacional de Estatística (Recenseamentos Gerais da População) - https://www.ine.pt/xportal/xmain?xpid=INE&xpgid=ine_publicacoes.
# Lima Laras

Lima Laras (també Batu Bahara Urung Lima Laras) fou un dels estats de la confederació (urung) de Batoe Bahara a les Índies Orientals Holandeses. Tenia una superfície de 230 km² i estava situat a la costa oriental de Sumatra.

## Referències

* A. Flicher, Les Etats princiers des Indes néerlandaises, Dreux 2009
# Volant regulador

El volant regulador és un dispositiu estabilitzador utilitzat en rellotges mecànics, que funciona de forma anàloga a un pèndol en un rellotge de pèndol. És una roda amb un gir ponderat d'anada i tornada, que torna a la seva posició inicial mitjançant una molla espiral. Aquest procés està regulat per un escapament, que transforma el moviment rotatiu del tren d'engranatges en impulsos cap al volant compensador.
Cada gir del volant (anomenat "tic") permet que el sistema d'engranatges avanci una magnitud fixa, tot movent les busques cap endavant. La combinació de la massa de la roda i l'elasticitat del ressort manté constant el temps entre cada canvi de posició o "marca".
Des de la seva invenció el segle xiv fins a la invenció del rellotge de quars el 1970, pràcticament tots els dispositius portàtils de cronometratge han utilitzat alguna forma de volant regulador.

## Vegeu també

* Rellotge mecànic
* Pèndol de Pohl
* Ressort regulador
* Ressort motor
* Robot dona-corda

## Referències

* ↑ Odets, Walt. «The Balance Wheel of a Watch». The Horologium. TimeZone.com, 2007. Arxivat de l'original el 2007-07-06. [Consulta: 16 juny 2007].
* ↑ Odets, Walt. «Balance Wheel Assembly». Glossary of Watch Parts. TimeZone Watch School, 2005. [Consulta: 15 juny 2007].
* ↑ Arnstein, Walt. «Does faster mean more accurate?, TimeZone.com», 2007. Arxivat de l'original el 2010-04-17. [Consulta: 15 juny 2007].

## Bibliografia

* Britten, Frederick J. On the Springing and Adjusting of Watches. Nueva York: Spon & Chamberlain, 1898 [Consulta: 20 abril 2008].
* Brearley, Harry C. Time Telling through the Ages. Nueva York: Doubleday, 1919 [Consulta: 16 abril 2008]. .
* Glasgow, David. Watch and Clock Making. Londeres: Cassel & Co., 1885 [Consulta: 16 abril 2008].
* Gould, Rupert T. The Marine Chronometer. Its History and Development. Londres: J. D. Potter, 1923, p. 176–177. ISBN 0-907462-05-7.
* Headrick, Michael «Origin and Evolution of the Anchor Clock Escapement». Control Systems magazine, Inst. of Electrical and Electronic Engineers, 22, 2, 2002 [Consulta: 6 juny 2007].
* Milham, Willis I. Time and Timekeepers. Nueva York: MacMillan, 1945. ISBN 0-7808-0008-7. Complet-616p.
* Odets, Walt. «Balance Wheel Assembly». Glossary of Watch Parts. TimeZone Watch School, 2005. Arxivat de l'original el 14 de juny de 2007. [Consulta: 15 juny 2007]..
* Odets, Walt. «The Balance Wheel of a Watch». The Horologium. TimeZone.com, 2007. Arxivat de l'original el 2007-07-06. [Consulta: 15 juny 2007].
# Mazzarrone

Mazzarrone (sicilià Mazzarruni) és un municipi italià, dins de la ciutat metropolitana de Catània. L'any 2008 tenia 3.852 habitants. Limita amb els municipis d'Acate (RG), Caltagirone, Chiaramonte Gulfi (RG) i Licodia Eubea.

## Administració

Llista d'alcaldes :
| Període | Identitat | Partit |
| 2007- | Enzo Giannone | Forza Italia |
# Nican mopohua

Nican mopohua és el nom amb el qual es coneix àmpliament el relat en náhuatl de les aparicions marianes de la Verge de Guadalupe al Tepeyac, al nord de l'actual Ciutat de Mèxic. Nican mopohua (que pot traduir-se com Aquí es narra) són en realitat les dues primeres paraules d'aquest relat l'autoria del qual, segons l'editor Luis Lasso de la Vega), és d'Antonio Valeriano.
El Nican Mopohua està contingut en un llibre més ampli, el Huei tlamahuiçoltica o El Gran Succés publicat l'any de 1649. El títol d'aquesta obra en realitat és Huei tlamahuizoltica omonexiti in ilhuícac tlatohcacihuapilli Santa María Totlazonantzin Guadalupe in nican huei altepenáhuac Mèxic itocayocan Tepeyácac (en náhuatl, "Per un gran miracle va aparèixer la reina celestial, la nostra preciosa mare Santa Maria de Guadalupe, prop del gran altépetl de Mèxic, aquí on diuen Tepeyacac").
El Huei Tlamahuizoltica, que consta de 36 pàgines, va ser publicat pel batxiller Luis Lasso de la Vega (1605-1660), en aquell temps vicari de la capella del Tepeyac; conté, entre altres coses, el relat de les aparicions: Nican Mopohua d'Antonio Valeriano que segons Luis Lasso de la Vega el propi Antonio va escoltar de Juan Diego, i conté també la llista d'alguns miracles (concretament 14) continguts dins del Nican Motecpana de Fernando de Alva Ixtlilxóchitl.
És probable que el manuscrit náhuatl usat per Luis Lasso de la Vega fos l'original d'Antonio Valeriano. La majoria de les autoritats estan d'acord en això i en la datació de quan va ser escrit, any 1556. De fet, l'historiador Edmundo O'Gorman (1906-1995) opina que Antonio Valeriano havia escrit el Nican mopohua en 1556. L'historiador León-Portilla accepta de la mateixa manera la hipòtesi de Edmundo O'Gorman.
Una còpia parcial molt antiga del manuscrit Nican Mopohua en 16 pàgines que data de l'any 1556 es pot trobar a la Biblioteca Pública de Nova York que ha estat allí des de 1880 i una còpia completa al Centre d'Estudis d'Història de Mèxic Carso.

## Referències

* ↑ Burrus S. J., Ernest J. (1981).
* 1 2 O’GORMAN, E. Destierro de sombras.
* 1 2 3 León-Portilla, Miguel; Antonio Valeriano (2000).
# Lima (Ohio)

Lima és una població dels Estats Units a l'estat d'Ohio. Segons el cens del 2000 tenia 40.081 habitants.

## Demografia

Segons el cens del 2000, Lima tenia 40.081 habitants, 15.410 habitatges, i 9.569 famílies. La densitat de població era de 1.210,9 habitants/km².
Dels 15.410 habitatges en un 31,9% hi vivien nens de menys de 18 anys, en un 37,3% hi vivien parelles casades, en un 19,7% dones solteres, i en un 37,9% no eren unitats familiars. En el 32,1% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,06.
Per edats la població es repartia de la següent manera: un 27,2% tenia menys de 18 anys, un 11,5% entre 18 i 24, un 28,7% entre 25 i 44, un 19,4% de 45 a 60 i un 13,3% 65 anys o més.
L'edat mediana era de 33 anys. Per cada 100 dones de 18 o més anys hi havia 98,3 homes.
La renda mediana per habitatge era de 27.067 $ i la renda mediana per família de 32.405 $. Els homes tenien una renda mediana de 29.149 $ mentre que les dones 22.100 $. La renda per capita de la població era de 13.882 $. Aproximadament el 19,2% de les famílies i el 22,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Natalicis destacats

* Phyllis Diller, humorista (1917-2012)

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lima». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Lima». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].